
REPUBLIKA HRVATSKA
OPĆINSKI KAZNENI SUD U ZAGREBU
Zagreb, Ilica-Selska, Ilica 207
Poslovni broj: Kovm-27/2026-16

R E P U B L I K A   H R V A T S K A

R J E Š E N J E 

Općinski kazneni sud u Zagrebu u optužnom vijeću sastavljenom od suca za mladež toga suda Tee Majsan kao predsjednika vijeća te sudaca istog suda Bernarde Šuman i Nike Skoblara kao članova vijeća, uz sudjelovanje zapisničara Marine Veg u kaznenom predmetu protiv okrivljenika V. K. zbog kaznenog djela iz članka 179.a  Kaznenog zakona („Narodne novine“, broj: 125/11., 144/12., 56/15, 61/15., 101/17., 118/18., 126/19., 84/21., 114/22., 114/23., 36/24.; dalje: Kazneni zakon) i kaznenog djela iz članka 177. stavak 2. Kaznenog zakona i kaznenog djela iz članka 139. stavak 2. i 3. Kaznenog zakona sve u svezi s člankom 51. Kaznenog zakona povodom optužnice Općinskog kaznenog državnog odvjetništva u Zagrebu  broj KOz-DO-16/2026 od 5. veljače 2026, na nejavnoj sjednici optužnog vijeća održanoj 11. veljače 2026.


r i j e š i o     j e

Na temelju članka 351. stavka 5. ZKP u vezi članka 86. stavka 1. ZKP-a izdvaja se iz spisa:

- službene zabilješke djelatnika Policijske uprave zagrebačke, VII Policijska postaja Zagreb sastavljene 17. travnja 2025., 22. travnja 2025.,  12. studenog 2025., povodom obavijesnih razgovora (list 18, 22,166  spisa).


Obrazloženje

1. 	Općinsko kazneno državno odvjetništvo u Zagrebu je 5. veljače 2026. podnijelo ovom sudu optužnicu pod brojem Koz-DO-16/2026 protiv protiv okrivljenika V. K. zbog kaznenog djela iz članka 179.a  Kaznenog zakona („Narodne novine“, broj: 125/11., 144/12., 56/15, 61/15., 101/17., 118/18., 126/19., 84/21., 114/22., 114/23., 36/24.; dalje: Kazneni zakon) i kaznenog djela iz članka 177. stavak 2. Kaznenog zakona i kaznenog djela iz članka 139. stavak 2. i 3. Kaznenog zakona sve u svezi s člankom 51. Kaznenog zakona.
2. 	Razmatrajući državnoodvjetnički spis predmeta sud je utvrdio da se u istome nalaze službene zabilješke policije o obavijesnom razgovoru.
3. 	Prema članku 208. stavku 1. ZKP-a u prikupljanju obavijesti policija ne može građane ispitivati u svojstvu okrivljenika, svjedoka ili vještaka. 
4. 	Prema članku 86. stavku 1. ZKP-a sudac istrage će do završetka istrage, odnosno predsjednik optužnog vijeća nakon primitka optužnice na potvrđivanje, a prije njezina ispitivanja na prijedlog stranaka ili po službenoj dužnosti rješenjem odlučiti o izdvajanju nezakonitog dokaza iz spisa.
5. 	Prema članku 351. stavku 1. ZKP-a ako vijeće ustanovi da u spisu postoje dokazi koji se prema članku 86. ovog zakona imaju izdvojiti iz spisa, donijeti će rješenje o njihovom izdvajanju iz spisa, osim u slučaju iz stavka 5. istog članka koji propisuje da će se za kaznena djela za koja je propisana novčana kazna ili kazna zatvora do pet godina navedeni dokazi izdvojiti nakon potvrđivanja optužnice.
6. 	Prema članku 86. stavka 2. ZKP-a nakon pravomoćnosti ovog rješenja navedena službena zabilješka zatvara se u poseban omot i čuva kod suca istrage odvojeno od ostalih spisa te se neće moći razgledavati niti upotrijebiti u kaznenom postupku.
7. 	Slijedom iznijetog, a na temelju članka 351. stavka 1. i 5. ZKP-a u vezi članka 86. stavka 1. ZKP-a, odlučeno je kao u izreci rješenja.

 U Zagrebu 13. srpnja 2026.  

							Sudac
	 						Tea Majsan






















UPUTA O PRAVU NA ŽALBU:
Protiv ovog rješenja žalba nije dopuštena

